РЕГЛАМЕНТ (ЕО) № 1574/2007 НА КОМИСИЯТА
от 21 декември 2007 година
за определяне на размера на помощта за частно складиране за някои видове рибни продукти през риболовната 2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 104/2000 на Съвета от 17 декември 1999 година относно общата организация на пазарите на рибни продукти и продукти от аквакултури (1),
като взе предвид Регламент (ЕО) № 2813/2000 на Комисията от 21 декември 2000 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на помощ за частно складиране на някои видове рибни продукти (2), и по-специално член 1 от него,
като има предвид, че:
(1)
Помощта не трябва да надхвърля сумата от техническите и финансови разходи, регистрирани в Общността, през предишната риболовна година.
(2)
За да не насърчава продължителното съхранение, да скъси сроковете за плащане и да намали разходите за проверки, помощта за частно складиране трябва да се изплаща наведнъж.
(3)
Предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
За риболовната 2008 година размерът на помощта за частно складиране, посочена в член 25 от Регламент (ЕО) № 104/2000, за продуктите, изброени в приложение II към горепосочения регламент, е както следва:
-
първи месец: 210 EUR за тон
-
втори месец: 0 EUR за тон.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 21 декември 2007 година.